cyanic-selkie/wikianc huggingface dataset:
Lava (band)
Karriere
Bandets tredje album, Prime Time, ble utgitt i 1982 med Egil Eldøen som ny vokalist og Sidsel Endresen som medvokalist på én låt. I tillegg til den faste besetningen medvirket Per Kolstad og Sigurd Køhn også på denne innspillingen. Prime Time ble nominert til Spellemannspris i klassen for årets rock-album. Albumet ble etterfulgt av en turne med Randy Crawford i 1983 som også bidro på utgivelsen Fire i 1984. Dette var Lavas mestselgende album og det vant også Spellemannprisen 1984 for beste pop-album.
Samlealbumet Prime Cuts kom i 1985, og i 1990 ble bandets femte studioalbum, Rhythm of Love, utgitt. Et nytt samlealbum, The Very Best of Lava, ble utgitt i 1996. Da de to neste studioalbumene Polarity fra 2003 og Alibi fra 2005 ble utgitt, var Geir Langslet erstattet av Stein Austrud på tangenter og Kåre Kolve medvirket som saksofonist. Konsertalbumet Symphonic Journey fra 2009 ble spilt inn sammen med Kringkastingsorkestret under en konsert på Rockefeller. Lava ga i 2019 ut Water, bandets åttende studioalbum.
Saksofonisten Sigurd Køhn omkom i tsunamien som ble utløst av jordskjelvet i Indiahavet 26. desember 2004. I juli 2011 ble bassisten Rolf Graf syk og aktiviteten i bandet ble redusert til kun en opptreden på Dark Season-festivalen høsten 2011. Graf døde i juli 2013.
Selskapet Preservation Records relanserte mellom 2015 og 2017 deler av katalogen til Lava, med remastrete utgivelser av bandets fem første studioalbum.
I august 2019 utkom albumet Water, innspilt i STC studios i København, med tilleggsmateriale fra Stua Studio i Oslo. Albumet ble utgitt i digitalt format, på CD og vinyl. Musikere på albumet er Jonny Sjo, Frode Mangen,  Kåre Kolve, Jens Petter Antonsen og Stian Joneid.
I april 2022 gikk Lava i studio i Athletic Sound i Halden.
Diskografi
Studioalbum
Samlealbum
Arve
Arve kan vise til:
Private Dancer Tour (boks)
Private Dancer Tour er et boks-sett med Tina Turner som ble gitt ut i 1994. Boks-settet består av en CD og en VHS med en av konsertene som var en del av hennes Private Dancer World Tour.
Sugarfoot
Sugarfoot kan blant annet vise til:
Svein Dag Hauge
Svein Dag Hauge (født 23. oktober 1956) er en norsk gitarist, vokalist, låtskriver og plateprodusent, kjent fra bandet Lava og en rekke innspillinger som studiomusiker. Hans tidlige karriere startet i Olav Stedjes band Compact i 1973. I tillegg har han vært produsent og studiomusiker for blant andre Olav Stedje, Jahn Teigen, Trond-Viggo Torgersen, Dollie De Luxe, Marius Müller, Randi Hansen, Ketil Stokkan, Bobbysocks, Torhild Nigar, Hilde Heltberg og 3 Busserulls. Hauge har også vært ansvarlig for oppsetninger på Den Norske Opera (Izzat, 2006).
Han mottok diplom som var en av juryens spesialpriser under Spellemannprisen 1981, samt mottok Gammleng-prisen 1985 i klassen studiomusikere.
Bowler Nemesis
Bowler Nemesis er en løpsbil utviklet, produsert og solgt av britiske Bowler Off Road. Wildcat har vært brukt i forskjellige rally raid, hvor det mest kjente er Rally Dakar.
Teknisk
Nemesis har visse detaljer, slik som grill, frontlykter og baklykter fra Range Rover Sport. Som forgjengeren Bowler Wildcat har Nemesis rørramme og integrert veltebur, begge godkjent for løpsbruk. I motsetning til Wildcat så har Nemesis uavhengig hjuloppheng.
Bowler tilbyr Nemesis med 4,4 og 4,0 liter V8 bensinmotor, og en 4,2 liter med kompressor. En sekstrinns manuell girkasse er standard, med en racingkasse som tilvalg. En 60/40 differensialbrems på senterdifferensialen fordeler kreftene til fram- og bakakselen, som begge kan leveres med låsbare differensialer eller differensialbremser.
Karosseriet er laget av et komposittmateriale kalt Twin-tex med noe karbonfiber på områder med høyere styrkekrav.
Nemesis har en 415 liter drivstofftank for å kunne delta i de lengre strekkene på Rally Dakar.
Galápagosøyenes flagg
Galápagosøyenes flagg er en trikolor delt i grønt over hvitt over blått. Grønt står for det fruktbare høylandet på Galápagosøyene. Hvitt står for høye aspirasjoner, men også for det tomme og øde landet som utgjør så mye av Galápagosøyenes landmasse. Blått står for havet og det marine livet.
Flagget ble vedtatt i 1961 etter at det ble avholdt konkurranse om flagg og våpen for øygruppen. Vinneren av konkurransen ble Enrique Vallejo. En nordmann, Jacob P. Lundh, satt i komitéen som vurderte de innkomne forslag og kåret vinneren.
Spurostigmatidae
Spurostigmatidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, og kan opptre som skadedyr.
Utbredelse
Familien er utbredt i den Neotropiske økosonen, fra Mexico i nord til Bolivia i sør. Flest arter er det på de karibiske øyene.
Systematisk inndeling
Systematikken innen gruppen støvlus følger, bortsett fra at Spurostigmatidae er skilt ut fra Cladiopsocidae, som den før ble regnet til. Nyere fylogenetiske undersøkelser tyder på at slektene Cladiopsocus og Spurostigma ikke er nært i slekt med hverandre.
Kongregasjonalisme
Kongregasjonalisme, av engelsk Congregation eller «forsamling», er en styreform innenfor kristendommen hvor den enkelte forsamling og dens møter er den høyeste besluttende instans. Den skiller seg fra episkopalisme, hvor beslutninger foretas av biskoper. Kongregasjonalismen ble utviklet på slutten av 1500-tallet av Robert Browne og Henry Barrowe. Den anses å være nært beslektet med presbyterianismen.
Hvert medlem har like stor bestemmelsesrett i forsamlingen, grunnet i Martin Luthers syn på det almene prestedømmet. Visse baptistiske trossamfunn har en distrikts- og en nasjonal struktur har en moderat kongregasjonalistisk struktur med rådgivende konferanser. Pinsebevegelsen praktiserer derimot en radikal kongregasjonalisme.
Alabamaekspedisjonen
Alabamaekspedisjonen (1909–1912) var en dansk unnsetningsekspedisjon til Nordøst-Grønland og et forsøk på å finne savnede og omkomne besetningsmedlemmer fra Danmarkekspedisjonen. Ekspedisjonen var ledet av den danske polarforsker Ejnar Mikkelsen. Navnet på ekspedisjonen kom av navnet på skipet som ble kjøpt i Norge og brukt under søket.
Under en sledereise på denne turen fant Mikkelsen dagbøkene til Ludvig Mylius-Erichsen. Ekspedisjonens skip forliste senere, noe som førte til at han og besetningen måtte vente i 2 år før de ble berget av norske selfangere.
Bildsøe Nunatakker fikk sitt navn av ekspedisjonen.
Operasjon Nord
Operasjon Nord (russisk: Операция "Север") var kodenavnet som Sovjetunionens etterretning benyttet om den massive deportasjonen av Jehovas vitner og deres familier til Sibir i tiden 1., 8. april 1951. Forslaget om deportasjon ble lagt frem av sikkerhetsoffiseren Viktor Abakumov i november 1950, og deretter godkjent av Josef Stalin.
Totalt 8576 personer (3048 familier) ble deportert fra de største sovjetrepublikkene. I landet som helhet var tallet 9,793 personer.
Lars Dilling
Lars Dilling (født 26. januar 1848 i Moss, død 1887) var en norsk forfatter.
Etter at familien hadde flyttet til Kristiania tok han studentereksamen i 1869. I studentmiljøet ble han en ivrig forfatter av humoristiske viser og studenterkomedier. Etter et års opphold i Paris, kom han tilbake og slo seg ned som litterat i Kristiania, blant annet redigerte han «Aaret rundt: Illustrered Ugejournal». Alle verkene hans kom ut i flere opplag.
Friidrett under Sommer-OL 2008 – 1500 meter kvinner
Friidrettsøvelsen 1500 meter damer ved Sommer-OL 2008 fant sted den 19. til 23. august på Beijing National Stadium.
Kvalifikasjonskravene var 4.07,00 (A-krav) og 4.08,00 (B-krav).
Øvelsen ble hardt rammet av en russisk dopingskandale den 31. juli 2008, da alle de tre russiske deltagerne, Julija Fomenko, Tatjana Tomasjova og Jelena Soboleva, ble utelukket fra konkurransen. Disse utøverne var blant favorittene til å ta medaljer i Beijing.
Norge var ikke representert i øvelsen.
Rekorder
Før konkurransen var verdens- og olympisk rekord som følger:
Ingen ny olympisk rekord ble satt for øvelsen.
Kvalifiseringsheatene
Kvalifikasjon: De første 3 i hvert heat og ellers de tre raskeste gikk videre til Finalen.
Olduvai Gorge
Olduvai Gorge er en ravinedal nordvest i Tanzania, en del av Rift Valley. Dalen er 100 meter dyp og 40 km lang og går gjennom Serengeti. Stedet er kjent for funn etter en menneskeart fra hele pleistocen. En har også funnet verktøy, noen av de brukte, som har gitt navn til den tidlige verktøyteknikken som ble brukt, olduwan. Navnet på dalen kommer fra masaiordet oldupai, bajonettplanten Sansevieria ehrenbergii.
Hege Kristin Ringnes
Hege Kristin Ringnes (født 4. januar 1970) er en norsk religionsviter. Ringnes har filosofisk doktorgrad med religionsvitenskap mellomfag og psykologi hovedfag. Hun disputerte for doktorgraden ved Menighetsfakultet i 2020, med et prosjekt om Jehovas vitner. Hun var siden universitetsbibliotekar og fagreferent i psykologi ved Universitetsbiblioteket i Oslo og jobber nå som førstebibliotekar ved Helsefagbiblioteket på Oslomet.
Olduvai Gorge
Oppdagelser
Olduvai ble oppdaget som en førhistorisk funnplass i 1913. Han ble kjent gjennom de funn som ble gjort på 1950- og 1960-tallet av Mary og Louis Leakey, blant annet det første funnet av Homo habilis, som Louis Leakey mente det moderne mennesket kunne stamme fra.
Morisker
En morisk (spansk: morisco, portugisisk: mourisco) kaltes de spanske muslimer (og deres etterkommere) som hadde latt seg døpe etter Reconquistaen av Granada i 1492. De fleste morisker holdt fast ved sitt språk, sine skikker og, i realiteten, ved sin religion. De ble derfor gjenstand for tvangsassimilering og forfølgelser. Dette utløste opprør, og 1609 ble det påbudt at alle morisker skulle forlate Spania. De utgjorde da mellom en kvart og en halv million mennesker, og de fleste drog til Nord-Afrika.
Sveinung Bjelland
Han har studert med professor Hans Leygraf ved Mozarteum i Salzburg og ved Hochschule der Künste i Berlin. Bjelland ble i 1999 kåret til Årets unge solist av Rikskonsertene. Han har mottatt flere priser, deriblant Levin-prisen og Shell-prisen. Han har vært solist med alle våre største orkestre under profilerte gjestedirigenter, og han gjestet en rekke konsertserier og festivaler i diverse europeiske land, hvor han har markert seg like sterkt i solistrollen som i kammermusikken. Han har gjort en rekke innspillinger, både som solist og kammermusiker. Ikke minst hans siste innspilling, Scarlatti og Mendelssohn: Sonater, er blitt mottatt med internasjonal begeistring og innspillingen ble nominert til Spellemannprisen 2006. Bjelland er professor i klaver ved Universitetet i Agder og han har også undervist ved Norges musikkhøgskole siden 2006.
Geir Winje
Geir Winje (født 28. april 1955) har siden 1985 undervist i religionskunnskap, først i kombinasjon med andre fag ved Re videregående skole i Vestfold, og fra rundt 1996 i lærerutdanningen ved Høgskolen i Vestfold (nå: Universitetet i Sørøst-Norge). Hovedfagsoppgave om keltisk religion og har senere publisert bøker og artikler, særlig på områdene moderne religiøsitet, religion og kunst og religionsdidaktikk.
Møska bru
Veistrekningen var opprinnelig en del av riksvei 40, som i 1965 skiftet navn til E18. I 1997 fikk veien sitt nåværende rutenummer, E39. Årsdøgntrafikken over broen var cirka 5300 kjøretøy i 2019.
Bryting under Middelhavslekene 2005
Bryting under Middelhavslekene 2005. Bryting var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som bryting var med på programmet under middelhavslekene. Det ble konkurrert i sju vektklasser i fristil og sju i gresk-romersk stil for menn og i fire vektklasser i fristil for kvinner. Alle tapende semifinalister fikk bronsemedaljer. Tyrkia ble beste nasjon med fem gullmedaljer foran Egypt med fire.
Ledertitler
Leder- og mellomledertitler er stillingstitler gitt til ansvarlige i virksomheter for å gjenspeile ansvar og plikter de har i organisasjonen. Slike titler brukes av både i offentlige og private bedrifter, samvirker, ideelle organisasjoner, utdanningsinstitusjoner, interessentskap og enkeltpersonforetak. Det er store variasjoner i sammensetning og ansvar som følger med titler i ulike virksomheter.
I mange land er det vanlig å ha både et hovedstyre for daglig ledelse og et representantskap (valgt av aksjonærer) for styring. Dette gir tilsynelatende klare autoritetslinjer, og kan sammenlignes med hvordan det er vanlig å skille politisk og administrativ makt i det offentlige.
Maria Nilsdotter i Ölmeskog
Maria Nilsdotter i Ölmeskog var en bondekone i Väse härad i Karlstads län, som fikk en medborgermedalje for at hun under urolighetene etter Prins Karl Augusts død sommeren 1810 forhindret et opprør.
Ved Karl Augusts død sirkulerte rykter om at han hadde blitt forgiftet. En anonym proklamasjon oppfordret da menn til samling for å marsjere til Stockholm for å beskytte kongen, som ble sagt å være i fare. Førti mann hadde lest og var klar til å følge proklamasjonen. Da man forsøkte å verve Maria Nilsdotters tre sønner og tjenestemenn, krevde hun å få vite hvem som hadde utstedt proklamasjonen. Da hun fikk vite at den var anonym forbød hun sønnene å bli med og holdt en tale til de forsamlede mennene, som førte til at hele flokken ble oppløst og avverget hva som kunne ha blitt et opprør.
Chicago Spire
Chicago Spire er en kjempehøy skyskraper foreslått bygd Chicago i Illinois i USA. Design av Chicago Spire var ved den spanske arkitekten Santiago Calatrava og konstruksjonen er planlagt og ledet av Garrett Kelleher fra Shelbourne Development.
Bygningen vil bli høyere enn både Sears Tower i Chicago, Freedom Tower i New York og CN Tower i Toronto. Den vil være Nord-Amerikas høyeste frittstående bygning og verdens høyeste bygning som utelukkende er til boligformål. Bygningen var planlagt med 150 etasjer, men byggearbeidet ble innstilt 2008 pga. finansproblemer.
Martin Province
Martin Province, også omtalt som Province Martin, var en provins i Britisk Nord-Borneo. Den ble etablert ved opprettelsen av protektoratet i 1888, og utgjorde de sentrale områdene av Nord-Borneo, tilsvarende de sørlige delene av Beluran-distriktet, de nordlige delene av Tongod-distriktet og de vestlige delene av Kinabatangan-distriktet i Sabah.
Xhuliano Skuka
Xhuliano Skuka (født 2. august 1998) er en albansk fotballspiller som spiller for den franske klubben.
Martin Province
Martin-provinsen fikk sitt navn etter Sir Richard Biddulph Martin, som var en av grunnleggerne av British North Borneo Company. På begynnelsen av 1920-tallet ble Nord-Borneos provinser erstattet av 17 distrikter.
Xhuliano Skuka
Metz
I januar 2023 sluttet Skuka seg til Ligue 2-klubben Metz fra Partizani etter å ha avtalt en kontrakt til sommeren 2026.
Julija Dumanska
Dumanska startet å spille håndball som 11-åring i hjembyen Horodenka i Ukraina. Tre år senere ble hun oppdaget av og flyttet til Romania. Hun fikk rumensk statsborgerskap 5. mai 2016.
Østerdalsknabben
Østerdalsknabben (sørsamisk: Gitnertjahke) er et fjell i Grønfjelldalen i Rana i Nordland. Det har en høyde på 1 116 meter over havet. Fjellet er et populært turmål.
Jim Gilmore
James S. Gilmore III (født 6. oktober 1949 i Richmond i Virginia i USA) er en republikansk polititiker i USA som blant annet har virket som staten Virginias guvernør 1998-2002. Han vurderte å stille som presidentkandidat ved presidentvalget i 2008 etter at han den 9. januar 2007 opprettet en undersøkelseskomite med dette for øye. I juli samme år annonserte han at han ikke kom til å stille. En av grunnene var at han hadde samlet inn lite penger.
Gilmore studerte ved University of Virginia, før han i 1971 gikk til US Army, hvor han var kontraspionasjeagent i Tyskland i tre år. Deretter studerte han jus ved University of Virginia Law School. Han virket som privatpraktiserende advokat, til han ble offentlig anklager i Henrico County i 1987, og deretter statsadvokat («Attorney General») for Virginia i 1993.
Knesetting
Knesetting (norrønt knésetja) er et norrønt ritual fra førkristen tid og kan til dels sammenlignes med en kristen dåp.
Under seremonien fikk barnet navn og ble tatt opp i slekten. Mor holdt barnet fram foran far og ba ham om å erkjenne farskapet med familie som vitner. Hvis faren satte barnet på kneet, hadde han akseptert barnet som sitt eget og det ble da tatt opp i ætten. Moren bærer så barnet rundt blant familie og venner, slik at de alle får hilst på barnet og ønsket det alt godt. Fordelen med dette systemet var at de ikke skilte mellom ektefødte og uekte barn, også barn født utenfor ekteskap kunne bli knesatt og tatt opp i ætten. Barnet hadde da arverett på lik linje med ektefødte barn.
Mellom fødselen og knesettingen kunne barnet i teorien settes ut i skogen for å dø i ekstreme situasjoner, eksempelvis dersom det var uår eller annen elendighet. Etter knesettingen ble dette regnet som drap, og ble straffet. Knesettingen innebar sosial fødsel, og ingen kunne gjøre det noe uten å rammes av loven.
Etter kristningen av Norge overtok dåpen for knesettingen som selve innlemmelsen av nye mennesker i fellesskapet. Uekte barn mistet da muligheten til å bli tatt opp i fellesskapet. På den annen side var kristen dåp - i motsetning til knesetting - noe som skulle gjelde alle barn, og skikken med utsetting av barn falt bort.
Begrepet knesetting er gått inn i språket, eksempelvis kan Stortinget knesette et prinsipp.
Feliciano Pacheco
Feliciano Pacheco eller Cheng Jili, Zhulu (født 1622 i Braga i Portugal, død i mai eller juni 1687 i Huai'an i Jiangsu i Kina) var en katolsk kinamisjonær tilhørende jesuittordenen.
Han dro ut fra Portugal til India i 1644, og ble i Goa i flere år. I 1651 kom han til Shanghai i Kina, og virket som misjonær i der og så i Huai'an (fra 1660). I 1665 var han i eksil i Kanton, og deltok i drøftelsene misjonærene imellom om ritespørsmålet. Han var jesuittermisjonens viseprovinsial 1666-1669 og 1672-1673. Så virket han i Nanjing der han blant annet konverterte visekongen. Fra 1683 var han igjen i Huai'an.
Hestesport under Middelhavslekene 2005
Hestesport under Middelhavslekene 2005. Hestesport var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var åttende gangen som hestesport var med på programmet under middelhavslekene. Det var en individuell og en lagkonkurranse i sprangridning. Italia ble beste nasjon, de vant begge gullmedaljene.
Liste over Sri Lankas statsministre
Kommentar
Fra 1978 bærer regjeringene presidentens og ikke statsministerens navn.
Dracoglossumslekten
Dracoglossum-slekten (latin: Dracoglossum) er en slekt av store bregner innenfor stortelgfamilien. Slekten har bare to arter som vokser i Latin-Amerika.
Arter
Følgende arter finnes i denne slekten:
Travuniidae
Travuniidae er en gruppe av edderkoppdyr som tilhører ordenen vevkjerringer (Opiliones).
Utseende
Små (kroppslengde maksimalt 3 mm) vevkjerringer med lange bein uten pigger og kraftige, sterkt piggete pedipalper.
Tomas Jonsson
Alf Tomas Jonsson (født 12. april 1960 i Falun) er en pensjonert svensk ishockeyspiller som spilte aktivt fra 1977 til 1998. Han spilte 550 NHL-kamper for New York Islanders og Edmonton Oilers og han vant to Stanley Cup titler med New York Islanders i 1982 og 1983. Han ble også verdensmester i 1991 og olympiamester i 1994. Han ble medlem av IIHF Hall of Fame i 2000.
Travuniidae
Levevis
De fleste av de europeisk artene er knyttet til karst-områder på Balkan. De fleste lever oppe på bakken, men det er også noen som holder til i huler. Den amerikanske arten Speleonychia sengeri lever i lavarør i vulkanske områder.
Utbredelse
Familien er kjent fra Europa (nord til Sveits), Japan og USA.
Systematisk inndeling
Underfamilien Kaolinonychinae, Nippononychinae, Paranonychinae og Sclerobuninae er nylig overført fra Triaenonychidae.
Byggeriet
Byggeriet er en norsk byggevarekjede, startet i 1986 under navnet Mester Byggsenter AS.
Kjeden byttet i 1996 navn til MB kjeden, på grunn av problemer med Mesterbrevnemda angående bruk av ordet Mester. I 1998 fusjonerte kjeden med Mesterkjøp as og Mesterhus Norge AS og byttet navn til Byggeriet i januar 1999.
Kjeden ledes av direktør Per Holm og har 99 utsalgsteder.
Rolf Becker
Rolf Becker (født 25. november 1923 i London, død 3. november 2014 i Bayern) var en tysk-engelsk forfatter som i Norge kanskje er mest kjent for å ha skrevet hørespillene om «Dickie Dick Dickens» og «God aften, mitt navn er Cox» sammen med sin kone Alexandra.
Becker bodde i sin ungdom i Erfurt, og startet med sitt forfatterskap da han satt som krigsfange i England.
Rolf og Alexandra Becker giftet seg i 1953.
Etter konens død i 1990, fortsatte Becker å skrive under navnet Rolf A. Becker (med A. som en hyllest til sin avdøde kone).
Hamars historie
Hamar er administrasjonssete i Innlandet fylke. Den er en av Norges fem middelalderbyer, men mistet sin posisjon som by i 1587. Dagens by ble grunnlagt i 1849.
Åker gård
Det har bodd folk i Hamarområdet i om lag 4000 år, og på 400-tallet var Åker gård et religiøst sentrum og et maktsentrum. Her var nemlig samlingsstedet for Heidenes stammeting – Eidsivatinget. Stedsnavn som Torshov, Vidarshov og Disen vitner om religiøs betydning.
Ved arkeologiske utgravinger har man gjort et spesielt rikt funn som stammer fra 500-tallet, det såkalte Åkerfunnet. Funnet tyder på at høvdingen på Åker var mektig og rik. Gjenstandene er sannsynligvis gaver som skulle sikre høvdingen allianser med andre maktpersoner innenfor høvdingdømmet. Høvdingen og hans familie hadde antageligvis kontroll over viktige ressurser i nærområdet, for eksempel jern og pelsverk. Handelen med disse varene skjedde enten i Oslo eller i Hamarområdet.
Ipanema (andre betydninger)
Ipanema kan vise til:
Hamars historie
Åker gård
Hedemarken var en av de siste stedene kong Olav den hellige klarte å kristne. Han overrumplet fem småkonger under ledelse av kong Rørek, som hadde samlet seg på Ringsaker for å slåss. Dette regnes som en av helligkongens store bragder. I 1046 var Åker antagelig forliksstedet mellom kong Magnus den gode og Harald Hardråde, da sistnevnte hadde kommet hjem fra Bysants. Her ble Harald anerkjent som medkonge. Denne avtalen beskrives både i Heimskringla, Theodoricus Monachus' Norgeshistorie, Fagerskinna og Morkinskinna, men bare de to sistnevnte omtaler navnet på gården. Morkinskinna kaller gården Scialdaracre («Skjoldaker»), mens den i Fagerskinna kalles Aker. Det er imidlertid også mulig at forliksstedet kan ha vært Aker gård i Oslo. Dette grunnet sagaforfatternes beskrivelser av de geografiske forholdene i området, som får det til å høres ut som om gården lå ved havet og ikke ved Mjøsa.
Hamarkaupangen
Åker fortsatte som maktsentrum til 1000-tallet, men midt på 1000-tallet vokste det frem en kaupang noen kilometer lenger ut mot Mjøsa, på en odde. Hamarkaupangen har fått navnet sitt fra det gamle norrøne ordet for en steinete ås: Hamarr. Det finnes indikasjoner på at Harald Hardråde flyttet makten til odden, fordi han selv hadde eiendom der. Han tok over kontrollen av de viktige ressursene og omsatte dem på kaupangen.
Det eldste sikre funnet som kan knyttes til Hamar, er et myntfunn fra Helgelandsmoen fra 1892. Mynten er datert til ca. 1050. På den ene siden står det Haraldr Rex (Harald Konge), og på den andre siden står det Olafr á Hamarkaupangr. Det var vanlig at myntene bar myntmesterens navn. Også tre mynter fra Ringerike (funnet i 1895) bærer denne inskripsjonen.
Bispedømmet
I 1152/53 ble Hamar bispedømme opprettet av den pavelige utsendingen Nicolaus Breakspere, som senere ble pave Hadrian IV. Bispedømmet omfattet Hedemarken og Oppland, som tidligere tilhørte Oslo bispedømme. Den første biskopen het Arnald, og var tidligere biskop av Garðar på Grønland. Han satte i gang byggingen av domkirken, og med den kom også kloster, skole og rådstue. Dette åpnet for blomstrende kultur og handel i Hamar.
Ifølge Hamarkrøniken nådde byen sitt klimaks å 1300-tallet, med domkirke, bispeborg og byen rundt. I byen var det handelsmenn, fiskere, håndverkere og et rikt marked. Hamar var kjent for sin eplehage og munkenes urtehager. Bispegården hadde en trekantet form og lå bak domkirken, der Hedmarksmuseet ligger i dag. Man kan se ruinene av den ved museet. I Hamar lå blant annet også St. Olufs kloster og en katedralskole.
Reformasjonen
Biskop Mogens var den siste biskopen i Hamar før reformasjonen. I 1537 ble han, tross motstand, tatt til fange av den danske hærføreren Truid Ulfstand og sendt til Antvorskov kloster på Sjælland i Danmark. Der ble han holdt fanget til sin død i 1542. Bispegården fikk navnet Hamarhus slott da den ble omgjort til residens for lensherren. Bispedømmet ble underlagt Oslo. Domkirken var enda i bruk, men ble ikke ivaretatt. I 1567, under den Nordiske 7-års krigen, ble Hamarhus slott beleiret av den svenske kong Eriks hærfører, Johan Siggeson, som sprengte den i lufta med krutt.
Etter dette flyttet folk fra byen, og byen ble forlatt. Katedralskolen flyttet til Vang i 1584, og i 1608 flyttet den til Oslo, der den ble del av Oslo katedralskole. I 1587 ble markedet stengt etter kongelig forordning. Hamar mistet sin bystatus. Området ble brukt av Storhamar gård til jordbruk.
Grunnleggelsen av den moderne byen
Så tidlig som i 1755 uttrykket regjeringen i København et ønske om en handelsby ved Mjøsa. Biskop Frederik Julius Bech, en meget fremtredende mann i sin tid, foreslo å opprette en by nær Storhamar, ved foten av Furuberget.
I 1812 startet forhandlingene for alvor, da embetsmannen i Kristians amt foreslo å etablere et marked ved Mjøsa. En kommisjon bestående av fire mann, fikk den 26. juli 1814 i oppdrag å finne et passende sted for den nye byen langs Mjøsas bredder. Den 8. juni 1815 anbefalte de å opprette denne byen i Lillehammer.
Lundhs forutsetning var den nasjonale økonomiens interesser. Han baserte derfor anbefalingen sin at den nye byen raskt skulle bli selvforsynende. Han foreslo at navnet på den nye byen skulle være Carlshammer og at den skulle ligge like nord for Storhamar og østover. Planene hans var detaljerte, og innebar blant annet tjue meter brede veier, rektangulære kvartaler med tolv bygninger i hver og to meters mellomrom mellom hver av bygningene. Dessuten foreslo han at nye innbyggere skulle få skattelette de første tjue årene, at staten ikke ga eiendomsskatt til fordel for byen og at byen skulle ha monopol på viss type handel. Han foreslo til og med at noen folkegrupper, særlig kvekere, skulle få lov til å etablere seg i området for å fremme handel.
Regjeringen godtok i prinsipp forslaget, men Stortingskomitéen var uenige i valget av plassering. Bestemmelsen av det endelige området falt på kongen, for å ikke utsette ting lenger enn nødvendig. I juni 1825 ble det opprettet enda en kommisjon, bestående av Herman Wedel Jarlsberg, professor Lundh og andre prominente nordmenn. Etter å ha undersøkt hele innsjøen la de frem en rapport som besto av elleve forskjellige steder, deriblant områder i nærheten av dagens Eidsvoll, Minnesund, Tangen, Åker, Storhamar, Brumunddal, Nes, Moelven, Lillehammer, Gjøvik og Toten. Alle ble argumentert for og imot. Kommisjonen var selv splittet mellom Storhamar og Lillehamar (Lillehammer). Stortinget vedtok at byen skulle legges til Lillehammer.
Den 26. april 1848 signerte kongen resolusjonen om gjenopprettelsen av Hamar kjøpstad på eiendommen til Storhamar og Holset gårder. I resolusjonen heter det: «… saaledes er da Hamar kjøpstad gjenoprettet paa den østlige og længst inde i Akersviken værende del av den gamle, i aaret 1567 ødelagte, i sin tid blomstrende stad av samme navn.» Det sto også at byen ville være grunnlagt den datoen grensene dens var bestemt. Det ble den 21. mars 1849. Den nye byen skulle ha en handelssone innenfor en radius av fem kilometer.
Byggingen av en by
Den nye byen hadde et areal på 400 mål, og en ingeniør fra hæren, Christian Severin Balle Røyem, tegnet den nye gateplanen. Det skulle være tre hovedveier: Strandgata, Torggata og Grønnegata, og et rutenett av veier på tvers av dem. Røyem satte av arealer til tre parker, et torg og en kirke i utkanten av byen.
Allerede våren 1849 startet byggingen. De første husene liknet mer på skur, men entusiasmen var stor, og innen året var omme var det sikret ti bygninger i den nye byen. Ingen av disse står i dag, de siste to var tilstøtende bygninger i Skappelsgate. Innen 1850 var det 31 sikrede hus, i 1852 var det 42 og i 1853 var det 56. Så ble det stille en stund, før byggingen startet igjen i 1858. Innen slutten 1860 var det 100 sikrede hus i Hamar. Eiendommene mot Mjøsa ble pålagt å ha hager.
Den første passasjerterminalen i Hamar var faktisk en klippe ut i sjøen, som man ble rodd inn fra. I 1850 ble en annen brygge bygd med en toetasjes terminalbygning, men alt ble komplisert på grunn av det forandrende vannivået. I 1857 ble det bygget en kanal omkring et havnebasseng som gjorde at frakteskip kunne nå det store lagerhuset. Enda kanalen ikke var dyp nok til at dampskip med passasjerer kunne få plass, ble området et av de travleste i byen, og utgangspunktet for videreutviklingen av havnen.
En promenade oppsto fra havneområdet, forbi hagene langs sjøkanten og nord mot den gamle byen.
Organiseringen av byen
Den første fullmektigen i Hamar var Johannes Bay som ankom i oktober 1849 for å lede valget av et utvalg bestående av inspektører og representanter. Byens kongelige kjøpstadsrettigheter krevde at det skulle velges tre inspektører og syv representanter, og valget ble kunngjort i avisen eller ved opplesning. Av de ti berettigede borgerne ble det valgt tre inspektører, og de andre seks ble frivillig vagt til representanter, hvilket resulterte i at de var tre for få i utvalget. Hamars første ordfører var Christian Borchgrevink.
Den første oppgaven var tildelingen av alkohollisens og den øvre grensen for alkohol som kunne selges innenfor byens grenser. Utvalget bestemte seg fort for å tildele lisens til begge søknadene, og sette den øvre grensen til 12 000 potter, en mengde som til ethvert formål ville være grenseløst.
Antallet berettigede steg i 1849 til 26, og inkluderte handelsmenn og visse håndverkere. Dermed ble de tomme postene i utvalget ble fylt i november. Deltidspolitimenn ble ansatt, og byen begynte å sette skatter og lage budsjett ved slutten av 1849. I 1850 ble det holdt gjenvalg av utvalget.
Branner, oversvømmelser og drap
I 1860 kom våren sent og plutselig, og forårsaket dermed en oversvømmelse som var på sitt høyeste omkring 24. juni, da førsteetasjen i husene ved Mjøsa ble fylt med vann. Dette var den verste oversvømmelsen siden 1789. Innen 9. juli hadde vannet trekket seg tilbake, men det var ikke slutten på katastrofen. I august førte stor nedbør til enda en oversvømmelse, som satte flere gater under vann. Dette ble fulgt av uvanlig kalt vær, hvilket gjorde at potetene frøs og gjorde det ubekvemt for Hamars bosettere. Så ble været mildt igjen og snø og is smeltet. Dette forårsaket enda en oversvømmelse. Da en særlig kald og snøfull vinter satte inn, var beboerne lettet over et mer stabilt vær.
I 1876 ble byen skandalisert av pågripelsen av Kristoffer Svartbækken. Han ble arrestert for det kaldblodige mordet på Even Tryssil. Svartbækken ble dømt for mordet og henrettet det påfølgende året i nabokommunen Løten, og var den siste som ble henrettet i Norge for forbrytelser begått i fredstid. Begivenheten må ha vært litt av et syn, da det møtte opp et publikum bestående av 3000 lokalfolk; nesten hele Hamars befolkning på denne tiden.
Historiske Innbyggertall
Umiddelbart etter bystatus: 25
(* Etter sammenslåingen med Vang kommune)
Amphelictus
Amphelictus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mer eller mindre brunlige trebukker. Antennene er omtrent så lange som kroppen hos hunnene, lengre enn kroppen hos hannene. Pronotum har rundede sider med en liten tann midt på. Dekkvingene er lange og parallellsidige. Oversiden er fint hårete.
Holckenhus
Bygningen er fra 1893 og støter opp til Dantes Plads, H.C. Andersens Boulevard, Vester Voldgade og Stormgade. Den er oppført med inspirasjon fra fransk renessanse, hvilket særlig kan ses i de tårnaktige hjørner med franskinspirerte tårntak.
Historie
Eieren av Ny Carlsberg Glyptotek, brygger og kunstmesen Carl Jacobsen, solgte grunnen til byggherren Schioldann rett før eiendommens oppførelse i årene 1891–1893. Bygningen ble oppkalt etter kommandat Holcks Bastion på Vestervold og har en etasje mot gatenivå, stue, beletasje, tre normaletasjer og taketasje. Fasadene ble opprinnelig utført i røde mursten med dekorasjoner i malt sement, senere fikk overflaten en kraftig rød og gullig bemaling. Etasjen i gatenivå og beletasjen har hjørnekvadre i granitt.
Kunstnerboliger
Fra Holckenhus stod ferdig har tårnatelierene huset ca. 70 malere deriblant Emil Nolde, Harald- og Agnes Slott-Møller, Bertha Wegmann, Peder Severin- og Marie Krøyer. Kristian Zahrtmann drev på begynnelsen av 1900-tallet en malerskole i Holckenhus.
Parnamirim
Parnamirim kan vise til:
Pau d’Arco
Pau d'Arco kan vise til:
Velutia
Velutia er en slekt av biller som hører til familien praktbiller (Buprestidae).
Utseende
Små, avlange, svarte praktbiller. Pronotum har dype furer, dekkvingene med en opphøyd lengderibbe i den fremre delen.
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister.
Utbredelse
Slekten er utbredt i den neotropiske økosonen.
Patrick Modiano
Patrick Modiano (født 30. juli 1945 i Boulogne-Billancourt i Frankrike) er en fransk romanforfatter, som i 2014 ble tildelt Nobelprisen i litteratur. I løpet av sitt forfatterskap har han mottatt flere utmerkelser, blant annet i 1972 Grand Prix du roman de l'Académie française. Han vant Goncourt-prisen i 1978 for sin roman Rue des boutiques obscures. Modiano mottok i 2010 Prix mondial Cino Del Duca av Institut de France for sitt livs virke, og for sitt nylige verk fikk han i 2012 den østerrikske statspris for europeisk litteratur.
Han er en av Frankrikes viktigste samtidsforfattere, og har skrevet over 30 «underlige og urovekkende romaner», men kun et fåtall er oversatt til norsk. Han tar jevnlig opp «en rekke temaer som løselig knyttes sammen fra den ene boken til den andre: Den andre verdenskrig, ungdommer som rømmer hjemmefra, frykt for fremtiden, søken etter en tapt tid, og den første kjærlighetens mirakuløse kraft.»
Liv og virke
Modiano ble født i Boulogne-Billancourt i en familie hvor faren var av jødisk-italiensk opprinnelse og en belgisk mor, skuespilleren Louisa Colpijn. Modianos foreldre møttes i det okkuperte Paris under andre verdenskrig. Modianos barndom utspilte seg i en særegen atmosfære, mellom fraværet av hans far (som han hørte mange vanskelige historier om) og sin mors hyppige turnévirksomhet. I fraværet av foreldrene ble han nært knyttet til sin bror Rudy, som døde av sykdom kun ti år gammel. Modianos verker fra 1967 til 1982 er tilegnet broren. Brorens død markerte slutten på forfatterens barndom som fortsatte minnes denne perioden med melankoli og lengsel.
Modiano gikk på pensjonatskolen École du Montcel i Jouy-en-Josas, deretter ved den katolske Collège Saint-Joseph de Thônes i Haute-Savoie, og til sist ved den høyere skolen Lycée Henri-IV i Paris. Mens han var ved sistnevnte fikk han privat undervisning i geometri av forfatteren Raymond Queneau som var en venn av hans mor. Han fikk sin bac (eksamen fra videregående skole) i Annecy, og skrev seg inn som student ved Sorbonne, men avla ingen eksamener.
I 1973 var Modiano med på å skrive på dreieboken til Dømt som forræder, en film regissert av Louis Malle, og som fokuserte på engasjementet til en gutt i det franske Gestapo etter å ha blitt avvist av den franske motstandsbevegelsen. Filmen førte til kontrovers grunnet mangelen på rettferdiggjøring av hovedfigurens politiske engasjement.
Først i 2010 kom det en tysk oversettelse av La Place de l'Étoile som skaffet ham en litterær pris og som framhevet romanen som et betydelig verk fra tiden etter Holocaust. Utsettelsen på 42 år av bokens tyske oversettelse, til tross for at de fleste av Modianos verker har blitt utgitt i Tyskland, har sin bakgrunn i det meget kontroversielle, og til tider satirisk antisemittiske innholdet i romanen.
Den 12. september 1970 giftet Modiano seg med Dominique Zehrfuss. Forlovere var Raymond Queneau og André Malraux, sistnevnte en venn av brudens far. Paret har to døtre, Zina (1974) og Marie (1978). Sistnevnte av døtrene introduserte Modiano for et manuskript av amerikanske Tristan Egolf. Romanen, Lord of the Barnyard, hadde blitt refusert av rundt 70 amerikanske forleggere. Modiano hjalp ham å få boken utgitt i Frankrike i 1998 hos Gallimard. Den ble deretter utgitt i England, og til sist i USA.
Modiano ble i 2015 forfremmet fra ridder til offiser av Æreslegionen.
Rachel Roberts (skuespiller)
Rachel Roberts (født 20. september 1927 i Llanelli i Wales, død 26. november 1980 i Los Angeles i California) var en walisisk skuespiller kjent for sin iver og lidenskap til skuespilleryrket. Hun hadde sin skuespiller-debut i de walisiske filmene Valley of Song og The Limping Man fra 1953.
For sin rolle som Brenda i filmen Saturday Night and Sunday Morning (1960) vant hun en BAFTA-award. Etter at hun flyttet til Los Angeles på begynnelsen av 1970-tallet dukket hun opp i flere biroller i en rekke amerikanske filmer blant annet filmen Gloria (1978) der hun vant en BAFTA-award for å ha spilt beste birolle.
Hun var gift to ganger. Først med Alan Dobie mellom 1955 og 1961, og deretter med Rex Harrison fra 1962 til 1971.
Hennes problemer med alkoholisme og depresjon økte etter skilsmissen fra Rex Harrison i 1971. Skilsmissen med Harrison gikk sterkt inn på henne og hun flyttet til Hollywood i 1975 og prøvde som best hun kunne å glemme forholdet. I 1980, etter at et siste desperat forsøk på å vinne Harrison tilbake mislyktes begikk hun selvmord ved å ta en overdose av piller og alkohol.
Hun ble kremert ved Chapel of The Pines Crematory i Los Angeles. Bøkene hun skrev mens hun levde ble grunnlaget for filmen The Memoirs of Rachel Roberts som kom ut i 1984, fire år etter at hun døde.
Phanerophlebiaslekten
Phanerophlebia-slekten (latin: Phanerophlebia) er en slekt av store bregner innenfor stortelgfamilien. Slekten er et eksempel på et parahomonym, en navn som forekommer i to riker, ettersom det eksisterer en underslekt av viklere i slekten Cryptophlebia med samme navn.
Slekten har minst 2 arter som begge vokser i det sørvestlige USA, og i tilstøtende deler av Mellom-Amerika og Latin-Amerika.
Arter
Følgende 2 arter er kjent innenfor denne slekten:
24. serierunde i Tippeligaen 2010
24. serierunde i Tippeligaen 2010 startet lørdag 18. september klokken 17:00 med Viking mot Vålerenga. Runden fortsatte med seks kamper søndag 19. september, fem kamper klokken 18:00 og hovedkampen mellom Brann og Rosenborg på Brann Stadion klokken 20:00. Runden ble avsluttet mandag 20. september klokken 19:00 med Haugesund mot Lillestrøm.
Operasjon Bodenplatte
Operasjon Bodenplatte (på tysk Unternehmen Bodenplatte) Operasjon Bodenplatte (tysk: Unternehmen Bodenplatte) var et stort flyangrep som tyskerne 1. januar 1945 utførte på vestfronten under den andre verdenskrig. Det var rettet mot 17 allierte flyplasser i Belgia, Nederland og Frankrike. På denne tiden var Luftwaffe alvorlig svekket. Tyskerne disponerte fortsatt betydelige mengder fly, men vestmaktenes bombing av oljeraffineriene hadde skapt en kritisk mangel på flybensin. Like alvorlig var mangelen på erfarne flyvere fordi de fleste av dem var skutt ned i luftkamper, og bensinmangelen gjorde det knapt mulig å drive flyskolene. Tyskerne hadde likevel klart å skrape sammen, bemanne og skaffe drivstoff til ca. 1035 fly – jagerfly, jagerbombere og noen få veiviserfly. Målet med angrepet var å erobre herredømmet i luften ved å ødelegge allierte fly og flyplasser – og å støtte marktroppene, som etter at Ardenneroffensiven hadde kulminert nå hadde begynt å trekke seg tilbake. Tyskerne ødela 330 allierte fly og skadet 190 – hvorav flest jagerfly. Deres egne tap utgjorde 280 ødelagte og 69 skadede fly (hvorav 84 ble skutt ned av eget luftvern fordi operasjonen var hemmeligholdt også blant tyske luftvernartillerister). På begge sider var tapstallene blant de største på en enkelt dag under hele krigen. At de alliertes tap var størst, gjenspeiler ikke den strategiske betydning av angrepet. Det var nemlig ødeleggende for Luftwaffe, for tapene av flyvere og forbruket av flybensin var større enn våpenet kunne tåle. Vestmaktene var derimot i stand til å erstatte de tapte flyene og reparere de skadede flyplassene i løpet av få uker, og de mistet få flyvere fordi de fleste flyene ble ødelagt på bakken. Tyskerne klarte ikke engang midlertidig å overta herredømmet i luften, og Ardennertroppene fikk ingen nevneverdig hjelp. Angrepet ble da også gjennomført tross betydelig motstand innen Luftwaffe, hvor motstanderne mente at de gjenværende ressursene heller burde brukes til å forsvare eget territorium mot vestmaktenes bombeangrep. En slik defensiv krigføring krevde mindre drivstoffer og ammunisjon, en skjøt ned fiendtlige bombefly og flyvere som var vanskeligere å erstatte – og egne flyvere ble ikke tatt til fange om de skjøt seg ut i fallskjerm på eget territorium.
Operasjon Bodenplatte var Luftwaffes siste offensive innsats av betydning på vestfronten.
Glattkjøringsbane
En glattkjøringsbane er et avsperret område for trening av trafikanter i kjøring på glatt veibane. Offisielt kalles glattkjøring for sikkerhetskurs på bane.
For å kunne simulere glattkjøring hele året er glattkjøringsbanene tradisjonelt belagt med jernplater som påføres olje. På nyere baner benyttes gjerne epoxy som kun trenger å påføres vann for å oppnå samme effekt.
Glattkjøring er en obligatorisk del som må gjennomføres for alle som skal avlegge førerprøve i Norge. De praktiske øvelsene består i å gjenvinne kontroll over kjøretøyet etter skrens ved oppbremsing eller sving, samt å tilpasse kjøreadferd ved glatt veibane. En standard glattkjøringsbane er derfor tilrettelagt med en lang rett strekning for oppbremsing, og en kurve for svingtrening. Noen baner inneholder i tillegg en glatt stigning. Normalt har en glattkjøringsbane også markører i papp eller lignende som kan fjernstyres av kjørelærer for å simulere hindringer i veibanen som føreren skal unngå.
Glattkjøringsbaner benyttes også av førere som har førerkort og som ønsker å forbedre eller gjenoppfriske sine kunnskaper om manøvrering på glatt føre. Slike kurs vil også kunne avdekke feil ved bremser eller styring på et kjøretøy som kan gi store utslag ved nødmanøvre.
Alfred Molina
Privatliv
Molina har amerikansk statsborgerskap. Han har vært gift med skuespiller Jill Gascoine siden 1985. Alfred Molina snakker flytende italiensk og spansk, og bor i Los Angeles.
Siri Seglem
Siri Seglem (født 30. mars 1983 i Sokndal) er en norsk tidligere håndballspiller, som spilte både håndball og strandhåndball.
Klubb
Seglem har spilt for de norske klubbene, og , samt de danske klubbene , ,  og.
Landslag
Seglem spilte for Norges kvinnelandslag i strandhåndball under EM i 2006, hvor Norge endte på 5.-plass. Året etter var hun med å ta bronsemedalje under EM i strandhåndball 2007.
5. april 2006 debuterte Seglem for Norges kvinnelandslag i håndball mot Sverige. Hun var med som reserve i til VM i 2009 og ble tatt inn i troppen etter gruppespillet på grunn av en skade hos Kristine Lunde-Borgersen.
Gene Snitsky
World Wrestling Entertainment
Gene Snitsky debuterte i World Wrestling Entertainment 13. september 2004 på en utgave av RAW i en no-disqualification kamp mot Kane. I kampen slo Snitsky Kane i ryggen med en stol som gjorde at han falt på hans «gravide» kone Lita, og det resulterte i at babyen deres døde. Snitsky sa flere ganger etter denne hendelsen; «It wasn't my fault» (Det var ikke min skyld) som dermed ble hans catchfrase. Hans intromusikk begynner med at han sier denne frasen.
Fredrik Solie
Fredrik Daniel Svanemann Solie (født 8. april 1894 i Rygge, død 13. april 1940) var gårdbruker og offiser i Feltartilleriet. Etter examen artium gikk han Krigsskolen og Den Militære Høiskole før han overtok farsgården i Rygge.
Kaptein Solie meldte seg til tjeneste etter det tyske angrepet på Norge den 9. april 1940. Feltartilleriregiment nr. 1 (AR1) gikk den 10. april i stilling ved Askim sammen med to bataljoner av infanteriregiment nr. 1 (IR1). Det ble avgitt personell fra disse til framskutte avdelinger (brogrupper) som skulle vokte overgangsstedene over Glomma. Solie ble tatt ut som sjef for brogruppe 3, som skulle vokte overgangen ved Fossum bru.
Da de tyske styrkene angrep morgenen 12. april ledet Solie forsvaret med stort personlig mot. Kl. 0200 den 13. april gikk de tyske styrkene til kraftig angrep, og klarte å sette seg fast på østbredden nord og sør for de norske styrkene. Samtidig stormet en tysk styrke over brua. Solie samlet en gruppe soldater, og dekket av mitraljøse-ild forsøkte de å gå til motangrep. Det ble slått tilbake, og Solie falt her.
Kristoffer Hansen
Kristoffer Hansen er navnet til flere personer:
Bonde
Bonde eller gårdbruker er en yrkestittel for en person som eier eller forpakter og driver et gårdsbruk. Gjennom forrige århundre dukket også begrepet småbruker opp, gårdbrukere som driver mindre gårdsbruk kalt småbruk.
Historie
Begrepet «bonde» stammer fra det norrøne ordet búandi via bóndi og betyr «boende», det vil si en person som eide mark og hadde hus der.
Motsatsen og forløper til dette er en nomadisk livsform, historisk f.eks jegere og samlere, pastoralisme ved en domestisering av beitedyr og hund, eller jordbruk gjennom svedjebruk. Det tidlige svedjebruket var delvis nomadisk, det senere åkerbruket muliggjorde en tettere bosetting. Jordbrukeren ble bofast. Det nomadiske dyreholdet ble stedsbunden bufedrift. Denne perioden, neolittisk tid, også kalt yngre steinalder eller bondesteinalderen, innebar en overgangstid kalt «den neolittiske revolusjonen».